ย้ายกระถางถ้ารากเน่า ดูแลต้นที่ไหม้แดด สังเกตปริมาณน้ำ
หนึ่งในสาเหตุทั่วไปที่ทำให้ต้นว่านหางจระเข้ตายก็คือรากเน่า วิธีการดูว่าต้นว่านหางจระเข้กำลังจะตายเพราะรากเน่าหรือเปล่า คุณต้องเอาต้นออกมาจากกระถางก่อน  จับตรงฐานของต้นและก้นกระถางไว้ คว่ำกระถางโดยที่อีกมือนึงยังจับต้นว่านหางจระเข้ไว้อยู่ ใช้มือข้างที่เหลือตบตรงก้นกระถางหรือเคาะกับขอบโต๊ะ (หรือพื้นผิวอื่นๆ ที่แข็ง)   ถ้าเป็นต้นว่านหางจระเข้ต้นใหญ่ คุณอาจจะให้คนอื่นมาช่วยด้วย คนหนึ่งใช้สองมือจับฐานต้นไม้ไว้ อีกคนหนึ่งคว่ำกระถางลงแล้วเอามือตบก้นกระถางหรืออาจจะใช้วิธีพลิกกระถางกลับไปกลับมาจนกว่าต้นจะเริ่มหลุดออกจากกระถางก็ได้ ถ้าใช้คนสองคนแล้วก็ยังเอาต้นออกจากกระถางไม่ได้ คุณก็อาจจะใช้พลั่วหรือมีดเซาะดินในกระถางแล้วพยายามเอาต้นออกจากกระถางอีกครั้ง หรือกระทุ้งดินออกจากกระถางทางรูระบายน้ำที่อยู่ตรงก้นกระถาง ถ้าทำแล้วต้นก็ยังไม่หลุดออกมา ก็อาจจะต้องทุบกระถางทิ้ง แต่ขอให้เป็นทางเลือกสุดท้าย  ขณะที่เอาต้นว่านหางจระเข้ออกจากกระถาง คุณต้องระวังอย่าให้ต้นเสียหาย คุณควรออกแรงที่ตัวกระถาง ไม่ใช่ตรงต้น พูดอีกอย่างคือให้จับต้นเอาไว้ แต่อย่าดึง การตบก้นกระถางจะทำให้รากยังยึดอยู่กับดิน แล้วแรงโน้มถ่วงก็จะเป็นตัวดันให้ต้นร่วงลงไปข้างล่างเอง พิจารณารากแล้วดูว่ายังเหลือรากที่ยังแข็งแรงอยู่อีกเท่าไหร่ รากที่ดูเปื่อยๆ เป็นลักษณะของรากเน่าและต้องกำจัดออกไป ส่วนรากที่ไม่ดำและไม่เปื่อยคือรากที่ยังดีอยู่และเก็บไว้ได้  ถ้าคุณเห็นว่ายังมีรากที่แข็งแรงอยู่เยอะ และมีแค่บางส่วนที่ตายหรือเปื่อย คุณก็น่าจะฟื้นต้นว่านหางจระเข้ได้ไม่ยาก แต่คุณต้องตัดรากส่วนที่ถูกทำลายทิ้งไป โดยคุณอาจจะใช้มีดคมๆ ที่ผ่านการฆ่าเชื้อแล้วตัดรากที่ตายแล้วออกไป และต้องตัดออกให้หมด ถ้าคุณสังเกตว่ารากส่วนใหญ่ถูกทำลายไปหมดแล้ว คุณก็อาจจะต้องใช้ความพยายามมากกว่าเดิมสักหน่อย หรือต้นมันอาจจะเกินเยียวยาแล้วก็ได้ ถ้าเป็นกรณีนี้ คุณก็อาจจะฟื้นต้นได้ด้วยการตัดใบที่ใหญ่ที่สุดออก (ด้วยมีด) จนเหลือต้นแค่ครึ่งเดียว วิธีนี้ค่อนข้างเสี่ยง แต่ยิ่งต้นไม้มีใบน้อยเท่าไหร่ รากส่วนที่ไม่ได้ถูกทำลายก็จะยิ่งนำสารอาหารเข้าสู่ต้นโดยตรงได้ดีขึ้นเท่านั้น ดินส่วนเกินจะอุ้มน้ำและอาจทำให้รากเน่าได้ เพราะฉะนั้นกระถางที่เล็กหน่อยนั้นดีกว่ากระถางใหญ่แน่นอน  รากของต้นว่านหางจระเข้จะโตในแนวนอน ไม่ใช่แนวตั้ง ต้นว่านหางจระเข้ค่อนข้างหนัก และน้ำหนักของต้นก็อาจจะทำให้กระถางแคบๆ คว่ำได้ เพราะฉะนั้นเลือกกระถางกว้างๆ แทนที่จะเป็นกระถางก้นลึกหรือกระถางแคบๆ  กระถางที่คุณเลือกควรจะมีรูระบายน้ำตรงก้นกระถางเยอะๆ เพื่อไม่ใส่น้ำส่วนเกินขังอยู่ในดิน  ถ้าคุณอยู่ในเขตภูมิอากาศที่ค่อนข้างแห้ง ให้ใช้กระถางพลาสติก แต่ถ้าเป็นเขตอากาศหนาวหรือชื้น ใช้กระถางดินเผาหรือดินเหนียวจะดีกว่า ดินแบบนี้จะมีส่วนประกอบของทรายอยู่เยอะซึ่งช่วยให้ต้นไม้ระบายน้ำได้ดี คุณสามารถหาซื้อดินแบบนี้ได้ง่ายๆ ตามร้านขายต้นไม้แถวบ้าน  นอกจากนี้คุณยังสามารถผสมดินสำหรับปลูกว่านหางจระเข้เองได้ด้วยการผสมทราย กรวดหรือหินพัมมิซ และดินในอัตราส่วนที่เท่ากัน แต่ต้องใช้ทรายหยาบ (เช่น ทรายสำหรับก่อสร้าง) แทนที่จะเป็นทรายเนื้อละเอียด เพราะทรายเนื้อละเอียดจะจับตัวเป็นก้อนและอุ้มน้ำมากกว่าจะระบายน้ำออกไปจากกระถาง  แม้ว่าคุณจะใช้ดินปลูกทั่วไปปลูกต้นว่างหางจระเข้ได้ แต่ต้นว่านหางจระเข้จะเติบโตได้ดีกว่าในดินผสม  เพราะดินปลูกทั่วไปมักจะกักเก็บความชื้นและอาจจะทำให้รากเน่าได้ เตรียมกระถางใหม่ด้วยการใส่ดินผสมลงไปแล้วเขย่าต้นว่านหางจระเข้เบาๆ เพื่อเอาดินที่ติดกระจุกอยู่ตรงรากออกไปสัก ⅓ ส่วน นำต้นไม้ไปไว้ในกระถางที่เพิ่งเตรียมดินและเอาดินผสมกลบด้านบนเพิ่ม รากทั้งก้อนจะต้องกลบด้วยดินผสม แต่ก็อย่าให้ลำต้นอยู่ลึกลงไปในดินมากกว่าที่เคยอยู่ในกระถางเดิม นอกจากนี้คุณก็อาจจะนำหินก้อนเล็กๆ หรือก้อนกรวดโรยบนดินชั้นบนด้วยเพื่อลดการระเหยของน้ำ ต้นว่านหางจระเข้ต้องใช้เวลาในการปรับตัวเข้ากับกระถางใหม่และซ่อมแซมรากที่เสียหาย 2-3 วัน ถ้าใบต้นว่านหางจระเข้กลายเป็นสีน้ำตาลหรือสีแดงก็แสดงว่าต้นอาจจะไหม้แดด ย้ายต้นไปวางไว้ตรงที่ที่ไม่โดนแดดโดยตรง ถ้าคุณวางต้นว่านหางจระเข้ในที่ที่ได้รับแสงไฟแทนที่จะเป็นแสงแดด ให้ย้ายต้นไม้ไปไว้ที่อื่นเพื่อให้มีระยะห่างระหว่างต้นไม้กับแสงไฟมากขึ้น นอกจากนี้คุณอาจจะลองย้ายกระถางไปไว้ข้างนอกเพื่อให้ต้นไม้ได้แสงธรรมชาติทางอ้อมแทนที่จะเป็นแสงไฟ เช็กดินและดูว่าต้องรดน้ำต้นไม้หรือยัง ถ้าต้นได้รับแสงแดดมากเกินไป ดินก็น่าจะแห้งเพราะน้ำจะระเหยเร็วขึ้น ใช้มีดคมๆ ที่ผ่านการฆ่าเชื้อแล้วตัดใบตรงโคนต้น ใบที่ตายแล้วจะแย่งสารอาหารไปจากส่วนอื่นๆ ของต้น เพราะฉะนั้นอย่าลืมตัดออกเพื่อไม่ให้ส่วนที่เหลืออ่อนแอ คุณสามารถบอกได้ว่าต้องรดน้ำต้นว่านหางจระเข้หรือยังด้วยการเอานิ้วชี้จิ้มลงไปในดินลึกประมาณ 2-3 นิ้ว ถ้าดินแห้ง ก็แสดงว่าต้องรดน้ำต้นไม้แล้ว ต้นว่านหางจระเข้เป็นพืชอวบน้ำและไม่ต้องรดน้ำบ่อยนัก เพราะถ้ารดมากเกินไปมันจะตาย!  ถ้าคุณตั้งต้นว่านหางจระเข้ไว้นอกบ้าน รดน้ำทุก 2 สัปดาห์ก็น่าจะพอแล้ว  ถ้าคุณตั้งต้นว่านหางจระเข้ไว้ในที่ร่ม ให้รดน้ำทุก 3-4 สัปดาห์ ต้นว่านหางจระเข้ต้องการน้ำมากในเดือนที่อากาศร้อน และต้องการน้ำน้อยในเดือนที่อากาศเย็น เพราะฉะนั้นช่วงหน้าหนาวให้รดน้ำน้อยหน่อย โดยเฉพาะอย่างยิ่งถ้าต้นตั้งอยู่ตรงที่อากาศเย็นอยู่แล้ว เนื่องจากเป็นพืชอวบน้ำ ต้นว่านหางจระเข้จะกักเก็บน้ำไว้ในใบ ถ้าคุณสังเกตว่าใบไม้เริ่มเหี่ยวหรือเกือบจะโปร่งใส ก็แสดงว่าต้องรดน้ำแล้ว แต่ลักษณะที่ว่ามานี้ก็เป็นสัญญาณของรากเน่าที่เกิดจากการรดน้ำมากเกินไปได้เช่นกัน เพราะฉะนั้นถามตัวเองว่ารดน้ำครั้งสุดท้ายเมื่อไหร่ ถ้าเพิ่งจะรดไป คุณก็ควรย้ายต้นออกจากกระถางแล้วเช็กดูว่ารากเน่าหรือเปล่า น้ำไม่ควรจะขังอยู่บนผิวดิน เพราะฉะนั้นให้รดน้ำอย่างเบามือ แล้วคอยดูทุกสัปดาห์หรือทุกสองสัปดาห์ด้วยการเช็กดินว่าต้องรดน้ำแล้วหรือยัง
ย้ายต้นว่านหางจระเข้ไปไว้ในกระถางอื่น. ดูราก. เลือกกระถางที่ใหญ่กว่าระบบราก ⅓ เท่า. ใช้ดินสำหรับต้นกระบองเพชรหรือพืชอวบน้ำ. ย้ายต้นว่านหางจระเข้ไปปลูกในกระถางใหม่. หลังจากย้ายกระถางแล้วอย่าเพิ่งรดน้ำ. เช็กใบ. ย้ายที่วาง. รดน้ำต้นไม้. ตัดใบที่ตายแล้วออก. เช็กดิน. ปรับปริมาณน้ำที่รดตามฤดูกาล. ดูใบ. รดน้ำจนกว่าดินจะชุ่มชื้น.
https://www.wikihow.com/Revive-a-Dying-Aloe-Vera-Plant https://www.wikihow.com/Revive-a-Dying-Aloe-Vera-Plant https://www.wikihow.com/Revive-a-Dying-Aloe-Vera-Plant
Repotting Due to Root Rot Caring for a Sunburnt Plant Monitoring Water